საჰარაშ არაბეფიშ დემოკრატიული რესპუბლიკა

საჰარაშ არაბეფიშ დემოკრატიული რესპუბლიკა (სადრ) (; ) — ვაღიარაფილი სახენწჷფო, ნამუთ ვაკონტროლენს სახენწჷფოშ ედომუშამ ტერიტორიას. საჰარაშ არაბეფიშ რესპუბლიკა პრეტენზიას აცხადენს ესპანეთიშ ჸოფილი კოლონიაშ ბჟადალი საჰარაშ ედომუშამ ტერიტორიაშე. ოორუეშე უხურგანს მაროკო, ოორუე-ბჟაეიოლშე - ალჟირი, ბჟაეიოლშე დო ობჟათეშე - მავრიტანია; ბჟადალშე ომძღჷ ატლანტიშ ოკიანე. 

ისტორიული ჯოხოდვალა: ვადი-საჰარა (Rio de Oro) დო სეგიემ-ელ-ჰამრა. ჸოფილი ჯოხო რე ესპანური საჰარა.

 ისტორია 
1975 წანაშახ თე ტერიტორია ესპნაეთიშ კოლონიათ იკოროცხუდჷ. 1975 წანაშ 6 გერგობათუთას მაროკოშ მაფა ჰასან II-შ დო მაროკოშ ხეშულებაშე, გინხორცილეჷ სტრატეგიული მასობური აქცია "წვანე მელახი". 350 000 ვააკოანჯარაფილი მაროკოალი, თინეფს შქას ოსურეფქ დო ბაღანეფქ ხოლო გეგნორთჷ თე ტერიტორიაშა. უცბას თაქ მუთუნნერი აწმარენჯობა ვაჸოფე, მაროკოალეფქ გეჭოფეს ბჟადალ საჰარაშ ტერიტორია, თაშნეშე თიშა გენშრთჷ ობჟათე ტერიტორიაქ, ნამუსჷთ მავრიტანია აკონტოლენდჷ. 

1976 წანას მავრიტანიაქ ვარია გაცხადჷ თე ტერიტროიაშე. ედომუშამო საჰარა მაროკოშ გოლინაშ გიმე რდჷ. კინე თიმ წანას, თე ტერიტორია ალჟირიშე აღიარაფილქ იჸუ მუჭოთ ზოხორინელი ქიანა, ახალ სახენწჷფოს ჯოხოთ გიადჷ საჰარაშ არაბეფიშ დემოკრატიული რესპუბლიკა (სადრ).

სადრ მუჭოთ ზოხორინელი სახენწჷფო აღიარებული რე 45 ქიანაშე, თარო თე ქიანეფი აფრიკაშ დო ლათინური ამერიკაშ სახენწჷფოეფი რე. 1984 წანაშე თე რესპუბლიკა აფრიკაშ რსხუშ მაკათური რე. 1975 წანაშე ასეშახ ქიანაშ პრეზიდენტი რე მუჰამედ აბდელაზიზი. საჰარაშ არაბეფიშ დემოკრატიული რესპუბლიკა გოეროშე მუჭოთ ზოხორინელ ქიანა ნაჩინებჷ ვა რე.

 პოლიტიკა 

თე ტერიტორიაშ საბოლოო სტატუსი დიო ხოლო ვარე გორკვიაფილი. მაროკოს სიტუაციაშ გიშანწყუალო თე ტერიტორიაშო ავტონომიაშ მეჩამა მიოჩქჷ.

რესურსეფი ინტერნეტის
 სადრ-იშ ოფიციალური ვებ-ხასჷლა 

კატეგორია:ბჟადალი საჰარა